Πάπας Ουρβανός Ε΄

Ο Ουρβανός (Urbain V, 1310 – 19 Δεκεμβρίου 1370) διετέλεσε πάπας κατά την περίοδο 1362 έως 1370. Κατά κόσμον Guillaume de Grimoard, γεννήθηκε στη νότια Γαλλία το 1310 και απεβίωσε ειρηνικά στις 19 Δεκεμβρίου του 1370 στην παπική έδρα της Αβινιόν.

Ως πάπας
Χαρακτηριστική ήταν η απόπειρά του να μεταφέρει την έδρα πίσω στη Ρώμη, όπου και έδρασε για αρκετό χρονικό διάστημα, μετά το 1367. Όσον αφορά τις σχέσεις του με το Βυζάντιο, μαρτυρείται ότι σ' αυτόν έδωσε υπόσχεση υποταγής της Ορθόδοξης στην Καθολική εκκλησία ο δυτικόφιλος Ιωάννης Παλαιολόγος, διαπραγμάτευση προσωπική, που δεν επικυρώθηκε ποτέ από τον ανθενωτικό λαό της Κωνσταντινούπολης. Η πίεση από τους Γάλλους καρδιναλίους οδήγησε τον Ουρβανό ξανά πίσω στην Αβινιόν (Σεπτέμβριος 1370), όπου σύντομα αρρώστησε και πέθανε στα 60 του χρόνια.

Αγιοποίηση
Ο διάδοχός του υποσχέθηκε στο Δανό βασιλιά να αποδώσει τον τίτλο του «ευλογημένου» (δηλ. σεσωσμένου, αγίου της Δ.Εκκλησίας) στον Ουρβανό (1375), όμως η χαοτική περίοδος που ακολούθησε αναγκαστικά ανέβαλε το ζήτημα. Οριστικό τέλος δόθηκε αιώνες αργότερα, μια και η απόφαση αυτή ελήφθη το 1870, όταν ο πάπας Πίος αποκατέστησε τη μνήμη του.

Παραπομπές 

Πάπες 14ου αιώνα
Γάλλοι Πάπες